3.1

Nils Alfred Plannthin

\* 16. marts 1872, Universitetssjukhuset, Lund, Skåne, Malmöhus Län

+ 16. august 1952, København, Simeons Sogn

gift 30. september 1898 i København (Hellig Kors) med

3.2

Olivia Emilie Rylander

\* 25. september 1877 i København (Vor Frelser)

+ 13. december 1965 i København, Simeons Sogn

børn

a Carl Alfred Rylander Plannthin, \* 28/2 1899, + 16/6 1981

b Axel Frithiof Plannthin, \* 13/6 1900, + 12/3 1984

c Oscar Plannthin, \* 4/9 1903, + 3/6 1996

d Kaj Aage Plannthin, \* 10/5 1905, + 12/10 1905

e Ejnar Plannthin, \* 12/3 1908, + 1980

2.1

f Kaj Aage Plannthin, \* 17/4 1909, + 4/4 1992

g Mimmi Olivia Plannthin, \* 8/5 1910, + 17/6 1980

h udøbt drengebarn \* 6/7 1911, + 14/11 1911

i Erik Alfred Plannthin, \* 26/7 1912, + 6/6 1970

j Marie Plannthin, \* 12/11 1914, + 6/6 1999

k Olivia Plannthin, \* 22/11 1916, + 25/2 2010

Nils Alfred Plannthin bliver født 1872 på Universitetssjukhuset i Lund som uægte søn af Johanna Charlotta Lundgren.

Han kommer til Malmø som spæd, hvor hans mor bliver gift november 1874 med Nils Nilsson Plannthin. Nils Alfred Plannthin vokser herefter op i Malmø, hvor faderen etablerer sig som snedkermester i Östergatan — i en karre mellen Östergatan og Nörra Vallgatan.

Nils Alfred Plannthin bliver udlært som snedker hos sin far i marts 1890. Det er sandsynligt, at han her har fået en meget grundig og alsidig uddannelse. Efter at være blevet gift bruger han således det første år til selv at bygge familiens møbler — blandt andet *oplysninger om dette fra John.*

Foråret 1890 rejser han 18 år gammel til USA, hvor han opholder sig i Chicago indtil 1894. Han arbejder på et slagteri. Behandlingen af dyrene på slagteriet gør et så stort indtryk på ham, at han lever som vegetar resten af livet.

Nils Alfred Plannthin vender tilbage til Malmø 24. december 1894 for at aftjene værnepligt. Han er soldat i Sverige 1895-96 og rejser derefter igen til USA september 1896. Han kommer hjem december 1897 og opholder sig i Sverige indtil januar 1899, hvor han flytter fast til København.

Olivia Emilie Rylander bliver født 1877 i København som ældste datter af Carl Johan Rylander og Maria Olofsdotter, der begge var født i Värmland og var indvandret til Danmark xxxx, hvor hendes far var arbejdsmand og senere detailhandler. Familien bor ved hendes fødsel Sofiegade 18 på Christianshavn. De flytter foråret 1885 til Nørrebro, hvor de bor i ejendommen på hjørnet af Fiskergade og Nordvestvej — den nuværende Rantzausgade. De bor Fiskergade 1 indtil sommeren 1894 — dernæst Nordvestvej 23. Hun har arbejdet som syerske og cigararbejderske før ægteskabet.

Nils Alfred Plannthin og Olivia Emilie Rylander rejser efter vielsen i 1898 til Malmø, hvor de bor vinteren 1898/99. Det er derfor sandsynligt, at sønnen Carl Alfred er født i Malmø.

De vender tilbage til København, hvor de maj 1899 bor hos hendes forældre Nordvestvej 23. De bor herefter i korte perioder Korsgade 66 og Stengade 2 før de i 1901 flytter til Aagade 94. Her bor de indtil 1907, hvor de flytter til Lynette alle 4 på Amager — den nuværende Backersvej. Derefter flytter de 1910 — først til Husumgade 30 og kort tid efter til Fyensgade 5 på Nørrebro. Her bliver de boende til deres død. Efter Olivia Emilie Rylanders død i 1965 overtager sønnen Carl lejligheden, hvor han bliver boende indtil sin død i 1981.

Nils Alfred Plannthin arbejder som snedkersvend i København. Ved folketællingerne 1901 og 1906 er han formand hos pianofirmaet Hornung og Møller. Ved folketællingen i 1911 er han ansat hos Jensen og Hansen på Nørrebrogade 55. Ved folketællingen 1916 er han ansat som snedkerskend hos aktieselskabet Silvan i Frihavnen. De 2 ældste sønner Carl og Frithiof er læredrenge samme sted. Nils Alfred Plannthin er senere ansat på maskinsnedkeriet Norden.

Nils Alfred Plannthin får dansk indfødsret i 1913.

Lejligheden i Fyensgade er i folketællingen registreret med 4 værelser med køkken og en halvårlig husleje på 198 kr. Der var således tale om pæn stor arbejderbolig i forhold til boligerne på indre Nørrebro og Vesterbro. På trods af dette kunne pladsen nok en gang i mellem være lidt trang. Det er sandsynligvis baggrunden for, at den ældste søn Carl i perioder boede hos sine bedsteforældre i Malmø. Ved folketællingen 1911 boede forældrene og seks børn i lejligheden, men man havde herudover fundet plads til en logerende, der var lærling. I en periode omkring 1916 er det sandsynligt, at alle 9 børn stadig boede hjemme.

Nils Alfred Plannthin prøver at skaffe børnene godt i vej ved at skaffe lærepladser til dem. Carl og Frithiof bliver således læredrenge hos Silvan, hvor faderen arbejdede som snedkersvend. Frithiof kommer senere i lære som instrumentmager hos Hornung og Møller, hvor faderen havde været ansat i mange år. Sønnen Ejnar bliver ligeledes udlært som instrumentmager hos Hornung og Møller. Sønnen Oscar bliver udlært som kok. Sønnen Kaj kommer først i tjenerlære i Nørre Centralcafe på Nørrebros Runddel. Han forlader dette og kommer i stedet i lære som møbelpolster hos Georg Larsson i Nørregade.

I efteråret 1932 køber de en grund på Frydenstrands Alle i Hvidovre — nr. 17 (Matr. 4ac) på hjørnet af Avedøre Enghavevej — hvor Nils Alfred Plannthin selv bygger et fritidshus. Grunden og huset er i mange år et samlingssted for familien i weekender og i ferier, og den giver samtidig mulighed for at dyrke grøntsager og få frugt fra de mange træer i haven. Efter Olivia Emilie Rylanders død i 1965 overtager sønnen Kaj grunden, så den stadig kan fungere som samlingssted.

Nils Alfred Plannthin og Olivia Emilie Rylander var spiritister og endvidere knyttet til Unitarerne — en kristen bevægelse, der ikke anerkender læren om treenigheden. Sønnen Oscar bliver i 1903 døbt i Brorson Sogn. De tre næste børn — Ejnar, Kaj og Mimmi — bliver ikke døbt. I kirkebogen er det registreret, at forældrene er spiritister. Ved Ejnars dåb oplyses endvidere, at de er udtrådt af folkekirken. Deres forhold til folkekirken bliver tilsyneladende senere ændret en smule, idet datteren Mimmi bliver dødt i 1924 i Simeons Kirken. Ved dåben er følgende faddere registreret: *Snedker Alfred Tommerup og hustrue Marie, Thurøvej 1 og moderen samt paster K. Laurholm*. Marie er lillesøster til Olivia Emilie Rylander.

Barnebarnet John Plannthin har en erindring om at have deltaget i møder med spiritister, dels i et samlingssted for sekten i nærheden af Dr. Louises Bro på det indre Nørrebro, dels i bedsteforældrenes hjem i Fyensgade. Det var hans opfattelse, at bedsteforældrene blev udnyttet — *”spiritisterne levede højt på farfar og farmors godtroendehed”*.

Redigeret 15. januar 2019